**Epitaf**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am împărţit în rânduri efemere

Scrise,cândva,la ceas din noapte,

Cuvântul trist mi-e singura avere

Când orologiul miezul nopţii bate.

Am răsfoit iubiri din alte veacuri

Pe care harpa le-acompania sublim,

Iar pe hârtie-am recreat turniruri

Şi te-am iubit profund şi legitim.

Ai fost eroul din povestea-n care

Ningea din cer cu stele de argint

Topite apoi în strânsa-mbrăţişare

La un altar al visurilor care mint.

Am renunţat să mai hrănesc iluzii

Te du în dangăt de clopot ruginit

Ce cântă epitaful trist al iernii

În care am crezut că te-am iubit.

09.05.2015.